cyanic-selkie/wikianc huggingface dataset:
ওয়ারেন থমাস ফ্যারেল
নারীবাদী ভিত্তি
ফ্যারেল তার নারীবাদী পর্যায়ে দ্যা নিউ ইয়র্ক টাইমসের জন্য অপ-এড (মতামত সম্পাদকীয়) কলাম লিখতেন এবং প্রায়সই টুডে শো এবং ফিল ডোনাহুয়ে শোতে উপস্থিত হতেন, সেই সাথে তাকে পিপল, প্যারেড এবং আন্তর্জাতিক প্রচার মাধ্যমে প্রদর্শন (ফিচার) করা হত। উল্লিখিত বিষয়গুলো, তার নারী ও পুরুষের দলগুলো (যেগুলোর একটিতে জন লেনন যোগ দিয়েছিলেন) তাকে তার প্রথম গ্রন্থ দ্য লিবারেটেড ম্যান (বাংলায় স্বাধীন পুরুষ) রচনা করতে অনুপ্রাণিত করে। গ্রন্থটি নারীবাদী দৃষ্টিভঙ্গিতে রচনা করা হয়, এবং এটি একটি বিকল্প পারিবারিক ও কর্ম জীবনের ব্যবস্থা প্রস্তাব করে যেখানে কর্মজীবী নারীরা আরও ভালোভাবে খাপ খাইয়ে নিতে পারবে এবং পুরুষদেরকে যত্ন-প্রদানকারী (কেয়ার-গিভিং) হতে উৎসাহ প্রদান করবে। দ্য লিবারেটেড ম্যান ছিল নারী ও নারী অভিজ্ঞতাসমূহের জন্য পুরুষভিত্তিক সমান্তরালতার বিকাশ ঘটানোর ভিত্তিস্বরূপ: যেমন নারীর "সেক্স অবজেক্ট" ("যৌন সামগ্রী") হিসেবে অভিজ্ঞতার সমান্তরালে তিনি পুরুষের "সাকসেস অবজেক্ট" ("সাফল্য সামগ্রী") হিসেবে সমান্তরাল অভিজ্ঞতার ধারণা দেন।
পিএলএ জাতীয় প্রতিরক্ষা বিশ্ববিদ্যালয়
এটি ১৯৮৫ সালে পিএলএ মিলিটারি একাডেমি, পিএলএ পলিটিক্যাল একাডেমি এবং পিএলএ লজিস্টিক একাডেমির অংশগুলির একত্রীকরণের মাধ্যমে গঠিত হয়েছিল। এর আগে কাউন্টার-জাপানি সামরিক ও রাজনৈতিক বিশ্ববিদ্যালয় ছিল।
দামিরি
জীবন
দামিরি অবশ্য সাহিত্যের ইতিহাসে তার প্রাণের জীবনের (হায়াতুল হায়াওয়ান কুবরা, ১৩৭১) জন্য বেশি পরিচিত, যা কুরআনে ও ঐতিহ্য এবং আরবদের কাব্যিক ও প্রবাদ সাহিত্যে উল্লেখিত ৯৩১টি প্রাণীর বর্ণানুক্রমিক ক্রম অনুসারে রচিত। কাজটি ৫০০টিরও বেশি গদ্য লেখক এবং প্রায় ২০০জন কবির সংকলন। প্রাণীদের নামের সঠিক বানান তাদের অর্থের ব্যাখ্যা সহ দেওয়া হয়েছে। ওষুধে প্রাণীর ব্যবহার, খাদ্য হিসাবে তাদের বৈধতা বা বেআইনিতা, লোককাহিনীতে তাদের অবস্থান চিকিৎসার প্রধান বিষয়, যার মাঝে মাঝে রাজনৈতিক ইতিহাসের দীর্ঘ অপ্রাসঙ্গিক বিষয়ও যুক্ত করা হয়েছে।
এমএল সাবিত আল হাসান
মুন্সিগঞ্জের শীতলক্ষ্যা নদীর সৈয়দপুর কয়লা ঘাটের কাছাকাছি, এসকেএল-৩ নামে কার্গো জাহাজের সাথে লঞ্চটির সংঘর্ষ ঘটলে এই ঘটনা ঘটে। প্রত্যক্ষদর্শীরা জানায় যে সংঘর্ষের পরে পণ্যবাহী জাহাজটি ঘটনাস্থল থেকে পলায়ন করে।
তদন্ত
নারায়ণগঞ্জের জেলা ম্যাজিস্ট্রেটকে প্রধান করে সাত সদস্যের একটি তদন্ত কমিটি গঠন করা হয়। বিআইডব্লিউটি এই ঘটনায় চার সদস্যের তদন্ত কমিটি গঠন করে। তদন্ত কমিটির প্রধান করা হয় বিআইডব্লিউটি-এর পরিচালক (নৌ নিরাপত্তা) রফিকুল ইসলামকে।
হেমচন্দ্র
প্রথম জীবন
অধুনা ভারতের গুজরাত রাজ্যের ধন্ধুকা অঞ্চলে এক কার্তিক পূর্ণিমা তিথিতে হেমচন্দ্র জন্মগ্রহণ করেছিলেন। বিভিন্ন সূত্রে তার ভিন্ন ভিন্ন জন্মসন উল্লিখিত হয়েছে। তবে সাধারণভাবে ধরে নেওয়া হয় যে তিনি ১০৮৮ খ্রিষ্টাব্দে জন্মগ্রহণ করেছিলেন। তার পিতা চাচিঙ্গা ছিলেন একজন মোধ বানিয়া বৈষ্ণব এবং মাতা পাহিনী ছিলেন একজন জৈন।  হেমচন্দ্রের নামকরণ করা হয়েছিল চঙ্গদেব। তার বাল্যকালে জৈন সন্ন্যাসী দেবচন্দ্রসুরি ধন্ধুকে এসেছিলেন। তিনি হেমচন্দ্রের বুদ্ধিমত্তা দেখে খুশি হন। তিনি হেমচন্দ্রকে শিষ্য করতে চেয়েছিলেন। হেমচন্দ্রের মা ও মামা তাতে রাজি হলেও, তার বাবা তাতে রাজি ছিলেন না। তবুও দেবচন্দ্রসুরি হেমচন্দ্রকে নিয়ে খম্ভাতে আসেন এবং সেখানে মাঘ শুক্লা চতুর্থী তিথিতে হেমচন্দ্রকে সন্ন্যাস দীক্ষা দেন। হেমচন্দ্রের সন্ন্যাস নাম হয় সোমচন্দ্র। খম্ভাতের শাসক উদয় মেহতা বা উদয়ন দেবচন্দ্রসুরিকে এই অনুষ্ঠানে সাহায্য করেন।  তিনি ধর্মশাস্ত্র, দর্শন, ন্যায়শাস্ত্র ও ব্যাকরণ শিক্ষা করেন এবং জৈন ও অন্যান্য ধর্মের ধর্মশাস্ত্রগুলিতে পাণ্ডিত্য অর্জন করেন। ২১ বছর বয়সে তিনি অধুনা রাজস্থান রাজ্যের নাগাউরে জৈনদের শ্বেতাম্বর সম্প্রদায়ের আচার্য পদ লাভ করেন এবং তার নামকরণ করা হয় আচার্য হেমচন্দ্র সুরি।
হেমচন্দ্র ও সিদ্ধরাজ
সেই সময় আহ্নিলওয়াড় পাটণ থেকে গুজরাত শাসন করতেন সোলাঙ্কি রাজবংশের রাজারা। হেমচন্দ্র ঠিক কবে প্রথম আহ্নিলওয়াড় পাটণে এসেছিলেন, তা জানা যায় না। জৈন সন্ন্যাসীরা বছরে আট মাস পরিব্রাজকের জীবন যাপন করেন এবং বর্ষাকালের চার মাস চতুর্মাস উপলক্ষ্যে এক জায়গায় বাস করেন। হেমচন্দ্রও চতুর্মাস উপলক্ষ্যেই আহ্নিলওয়াড় পাটনে অবস্থান করেছিলেন এবং সেখানেই তার অধিকাংশ গ্রন্থ রচনা করেছিলেন।
সিদ্ধ-হেম-শব্দানুশাসন
এই সংস্কৃত ব্যাকরণটি পাণিনির অষ্টাধ্যায়ী গ্রন্থের আদলে লিখিত। এতে ছয়টি অধ্যায় রয়েছে। প্রত্যেকটি অধ্যায় ভোজের ব্যাকরণের আদলে চারটি ভাগে বিভক্ত। সিদ্ধ-হেম-শব্দানুশাসন গ্রন্থে ছটি প্রাকৃত ভাষাও অন্তর্ভুক্ত হয়েছে। এগুলি হল: প্রামাণ্য প্রাকৃত (প্রকৃতপক্ষে মহারাষ্ট্রী প্রাকৃত), শৌরসেনী, মাগধী, পৈশাচী, অন্যক্ষেত্রে অনুল্লিখিত চুলিকাপৈশাচী ও অপভ্রংশ (প্রকৃতপক্ষে গুর্জর অপভ্রংশ, যেটি সেই সময় গুজরাত ও রাজস্থান অঞ্চলে প্রচলিত ছিল এবং যেটি থেকে গুজরাতি ভাষার উৎপত্তি ঘটে)। তিনি অপভ্রংশের বিস্তারিত ব্যাকরণ রচনা করেন এবং সেটি ভালোভাবে বোধগম্য করে তোলার জন্য লোকসাহিত্য থেকে প্রচুর উদাহরণ দেন। এটিই একমাত্র অপভ্রংশ ব্যাকরণ, যার কথা জানা যায়।
এম. আবদুল লতিফ
সমালোচিত কার্যক্রম
২০০৯ সালে আবদুল লতিফ চট্টগ্রাম বন্দরের কর্তব্যরত নৌবাহিনীর একজন সদস্যকে লাঞ্ছিত করেন এবং ঊর্ধ্বতন পুলিশ কর্মকরতার সাথে দূর্ব্যবহার করেন। ২রা ফেব্রুয়ারি, ২০১৬ তারিখে রাঙামাটি শহরের আরণ্যক পর্যটন কেন্দ্রে সংবাদকর্মীদের সাথে দুর্ব্যবহার করেন তিনি। ২০১৬ সালের ৩রা ফেব্রুয়ারি, আওয়ামী লীগের সমর্থকরা অভিযোগ করেন, আবদুল লতিফের ফেস্টুনে ব্যবহার করা বঙ্গবন্ধু শেখ মুজিবুর রহমানের ছবি ‘বিকৃত’ করা হয়েছে। আবদুল লতিফ বলেন,প্রধানমন্ত্রীর চট্টগ্রামে আগমন উপলক্ষে আমি প্রধানমন্ত্রী ও বঙ্গবন্ধুর আপাদমস্তক ছবি টাঙানোর জন্য বলেছিলাম।
মূল (উদ্ভিদবিদ্যা)
ঠেসমূল
মাটির নিচের অংশ যে কেবল মূল তা নয়, মাটির নিচে গাছের কাণ্ডও থাকতে পারে যাকে আমরা মূল বলে ভুল করি, আবার কিছু গাছের মূল গাছের কাণ্ডে থাকে যা বায়বীয় মূল। এই বায়বীয় মূল আবার জমি স্পর্শ করলে তাকে ঠেসমূল বলে। কোন কোন গাছের বায়বীয় মূল পাতার কাজ করে, অর্থাৎ সবুজকণার সাহায্যে অঙ্গার আত্তীকরণের কাজ চালাতে পারে। গুলঞ্চলতার মূল এই ধরনের।
জন জি লেক
তথ্যসূত্র
<references group="" responsive="1">
তুফায়েল ইবনে আল-হারিস
তুফায়েল ইবনে আল-হারিস ছিলেন ইসলামের নবী মুহাম্মদের একজন সাহাবা এবং খলিফা আবু বকরের সৎ পুত্র।
রারা রাষ্ট্রীয় নিকুঞ্জ
পর্যটন
রারা রাষ্ট্রীয় নিকুঞ্জে পর্যটকদের জন্যে থাকার ব্যবস্থা নেই বললেই চলে। তাই এখানে সম্ভাবনা থাকলেও পর্যটন বেশি বিকশিত হয়নি। উদ্যানে আসতে হলে কাঠমান্ডু থেকে নেপালগুঞ্জ হয়ে এরপরে জুমলা বা কোল্টিতে আসতে হয়। সেখান থেকে তিনদিনের হাঁটাপথে উদ্যানের অফিসে আসা যায়। বিকল্প উপায়ে পর্যটকরা নেপালগুঞ্জ থেকে সুরখেতে আসতে পারে। এজন্য দশদিনের হাঁটাপথ পাড়ি দিতে হয়। রারা হ্রদ দেখতে প্রতি বছর অনধিক ২০০ পর্যটক আসে। অভিজ্ঞ ট্রেকাররা উদ্যানের বিভিন্ন পথে ঘুরতে পারে। হিমালয় অঞ্চলের অনন্য উদ্ভিদ ও প্রাণীকুল দেখার জন্যে রারা রাষ্ট্রীয় নিকুঞ্জ আকর্ষণীয় স্থান। উদ্যান এলাকার মধ্যে কোন স্থায়ী বসতি নেই। তবে আগে এখানে রারা ও চাপরু নামে দুইটি গ্রাম ছিল, যা পরে বাঁকে জেলায় স্থানান্তর করা হয়। কৃষিকাজ পার্শ্ববর্তী অঞ্চলের প্রধান অর্থনৈতিক কর্মকাণ্ড। সাম্প্রতিক সময়ে কৃষিকাজেরদরুন উদ্যানের পরিবেশ নষ্ট হবার সম্ভাবনা দেখা দিয়েছে।
মাইয়া ওয়েইনস্টক
জীবনী
এমআইটিতে কাজ করার আগে, তিনি ব্রেইনপপ-তে কাজ করতেন, SPACE.com এবং অন্যান্য কয়েকটি বিজ্ঞান প্রকাশনার সম্পাদক ছিলেন।
তার সম্পাদনার কাজ ছাড়াও, ওয়েইনস্টক বেশ কয়েক বছর উইকিপিডিয়ায় অবদান রেখেছেন এবং উইকিপিডিয়া সাইটের সম্পাদক ও নিবন্ধের মধ্যে লিঙ্গ ব্যবধান কমানোর প্রচেষ্টায় জড়িত ছিলেন। এই কাজের মধ্যে অ্যাডা লাভলেস ডে-তে একটি এডিট-আ-থন-এ কাজ করাও অন্তর্ভুক্ত ছিল।
চরিত সেনানায়েকে
খেলোয়াড়ী জীবন
১৯৮২-৮৩ মৌসুম থেকে ১৯৯৩-৯৪ মৌসুম পর্যন্ত চরিত সেনানায়েকে’র প্রথম-শ্রেণীর খেলোয়াড়ী জীবন চলমান ছিল।
চৌধুরী চরণ সিং আন্তর্জাতিক বিমানবন্দর
বিমানবন্দরটি যাত্রী পরিবহনের ক্ষেত্রে ভারতের ১১তম ব্যস্ত বিমানবন্দর। এটি ২০২১–২০২২ অর্থবছরে ৩৩ লাখের বেশি যাত্রী ও ৩০ হাজারের বেশি উড়ান পরিচালনা এবং ১৪ হাজার টনের বেশি পণ্য পরিবহন করেছিল।
ইতিহাস
ভারত সরকার ২০০৮ সালের ১৭ই জুলাই আনুষ্ঠানিকভাবে অমৌসি বিমানবন্দরের নাম পরিবর্তন করে চৌধুরী চরণ সিং আন্তর্জাতিক বিমানবন্দর করেছিল।
মাহমূদ খাঁ
জীবনী
মাহমূদ খাঁ বাংলার ভাটি অঞ্চলের সরাইলের দেওয়ান বংশ নামে পরিচিত এক সম্ভ্রান্ত বাঙ্গালী সুন্নি মুসলিম জমিদার খান্দানে পয়দা হন। খান্দানটি বাংলার সাবেক সুলতানদের দেওয়ান হিসেবে চাকরী করতেন। তার বাবা, ঈশা খাঁ ছিলেন বারো-ভুঁইয়াদের পহেলা সরদার যা শাহী বাংলার পতনের ফলে উদ্ভূত হয়েছিল এবং মোগল শাসন কে মোকাবেলা করেছিল। তার মা সৈয়দা ফাতেমা বিবি ছিলেন সোনারগাঁয়ের হানাফী আলেম ইব্রাহিম দানিশমন্দের কন্যা।
বয়নাড় জেলা
আদিবাসী
কেরালার সর্বাধিক জনজাতিবহুল জেলা হলো এই বয়নাড় জেলা, এখানে রয়েছে আটটি জনগোষ্ঠী৷ এগুলি হলো; আদিয়ান, পণিয়ান, মুল্লুকূর্মণ, কুরিচ্যন, বেত্তাকূর্মণ, বয়লনাড় কাদার, কট্টুনিয়াকন এবং তচানদন মূপ্পন৷ প্রতিটি জনগোষ্ঠীরই নিজেদের পৃথক ভাষিক ঐতিহ্য ও বৈচিত্র রয়েছে৷
আবদুল হাই পাহাড়পুরী
আবদুল হাই পাহাড়পুরী (জন্ম:১০ আগস্ট ১৯৪৮- মৃত্যু: ২৯ অক্টোবর ২০১৬) ছিলেন একজন বাংলাদেশি দেওবন্দি ইসলামি পণ্ডিত ও আধ্যাত্মিক ব্যক্তিত্ব। তিনি মোহাম্মদ উল্লাহ হাফেজ্জীর খলিফা ছিলেন।
জন্ম ও বংশ
তিনি ১৯৪৮ সালের ১০ আগস্ট কুমিল্লার পাহাড়পুর গ্ৰামে জন্মগ্ৰহণ করেন। তার পিতার নাম মাওলানা আখতারুজ্জামান পাহাড়পুরী। তার পিতা মাওলানা আখতারুজ্জামান পাহাড়পুরী হুসাইন আহমাদ মাদানী রহ. খলীফা ছিলেন। তার মাতা কুমিল্লা জেলা দেবিদ্বার থানাধীন ধামতির প্রসিদ্ধ পীর সাহেবের কন্যা । মাওলানা আব্দুল হাই পাহাড়পুরী রহ. বংশগতভাবে বুজুর্গ পরিবার ছিল।
ওয়েপন
প্রাথমিক সময়
বাংলাদেশে সবসময়ই একটি সচল মেটাল সংগীতের চিত্র লক্ষ্য করা যায়, তবে ভেটিস মোনার্ক যখন বেড়ে উঠছিলেন তখন এটা খুব ব্যতিক্রম ছিল কোন সচল ব্যান্ডের লক্ষ্য হিসেবে যে তারা পুরোপুরি মেটাল সংগীতে তাদের কর্মজীবন গড়ে নেবেন। ওয়েপন ব্যান্ডের প্রথম দুটি রিলিজ "উইথ ইন দা ফ্লেশ অব দা সাটানিস্ট (২০০৪)" এবং "ভায়োলেটেড হিজাব (২০০৫)" বাংলাদেশে রেকর্ড করা হয় এবং এর প্রতিষ্ঠাতা ভেটিস মোনার্ক পরবর্তীতে কানাডায় গিয়ে নতুন করে ব্যান্ডটি পুনরায় গঠন করেন। সেখানে যাওয়ার পরে রিল্যাপস্ রেকর্ডস্ এর সাথে চুক্তিবদ্ধ হয় এবং বিভিন্ন প্রসিদ্ধ মেটাল ব্যান্ডদের সাথে কন্সার্ট করে, যার মধ্যে ২০১২ সালে মার্দুক-এর সাথের ট্যুর উল্লেখ্যোগ্য। ভেটিস মোনার্ক ইসলামের ভুল যুক্তি ও রহস্যময়তা দু’টোই প্রত্যক্ষ করেছেন। ক্রমেই তিনি এসব গোঁড়ামি দেখে ইসলাম বিদ্বেষী হয়ে ওঠেন।
কচি খন্দকার
কচি খন্দকার একজন বাংলাদেশী ছোটপর্দার জনপ্রিয় অভিনেতা, নাট্য পরিচালক ও টিভি নাটকের প্রযোজক। বর্তমানে তিনি তার অভিনয়ের পাশাপাশি সেরা একজন নাটক নির্মাতা হিসেবে বাংলার নাট্য পাড়ায় জায়গা করে নিয়েছেন।
পরিচালনা
তিনি এই পর্যন্ত প্রায় অনেকগুলো নাটক পরিচালনা করেছেন। তার পরিচালিত উল্লেখযোগ্য নাটকগুলি হচ্ছে।
কোস্কো
কোস্কো বা কুস্কু (কেচুয়া: Qusqu, [ˈqɔsqɔ]), অন্যান্য বানান: কুস্কো, কুজকো বা কোজকো, হলো আন্দিজ পর্বতমালার উরুবাম্বা উপত্যকার (পবিত্র উপত্যকা নামেও পরিচিত) কাছে অবস্থিত দক্ষিণ-পূর্ব পেরুর একটি শহর। কোস্কো প্রদেশের মত, এটা কোস্কো অঞ্চলের রাজধানী। এটা কোস্কো নটের পূর্ব প্রান্তে অবস্থিত এবং এর উচ্চতা প্রায় ৩,৪০০ মিটারের (১১,২০০ ফুট) কাছাকাছি। ২০০৫ সালের আদমশুমারী অনুসারে এর জনসংখ্যা ৩২৯,২০৩ জন।
দেশ অনুযায়ী জরাথুস্ট্র ধর্মাবলম্বী
ইরাকি কুর্দিস্তানের জরাথুস্ট্র ধর্মাবলম্বীরা দাবি করেন যে ঐ অঞ্চলের অনেক ব্যক্তি সম্প্রতি জরাথুস্ট্র ধর্ম গ্রহণ করেছে। কিন্তু, স্বাধীন সূত্রে এই কথার সত্যতা যাচাই করা সম্ভব হয় নি। ইরাকে লক্ষাধিক ইয়াজিদি, শাবাজি ও ইয়ারসানিদের ধর্মে প্রাক ইসলামি ধর্মগুলোর ও জরাথুস্ট্র ধর্মের প্রভাব বিদ্যমান। জরাথুস্ট্র ধর্মের সাথে এসব ধর্মের সাদৃশ্য বিদ্যমান বলে কখনো কখনো গবেষণা কর্মে ও জনসংখ্যা বিষয়ক গবেষণায় এদের জরাথুস্ট্র ধর্মের আওতাধীন হিসেবে ধরা হয়ে থাকে।
মুন্দ্রা
অর্থনীতি
মুন্দ্রা সংলগ্ন দুটি তাপবিদ্যুৎ কেন্দ্র রয়েছে, টাটা পাওয়ার দ্বারা মুন্দ্রা অতি বৃহৎ বিদ্যুৎ কেন্দ্র ও আদনি পাওয়ার দ্বারা মুন্দ্রা তাপবিদ্যুৎ কেন্দ্র পরিচালিত হয়। এই বিদ্যুৎ কেন্দ্র ২ টি ৮,৬০০ মেগাওয়াটের বেশি বিদ্যুৎ উৎপাদন করে। বিদ্যুৎ কেন্দ্রের জন্য কয়লা মূলত ইন্দোনেশিয়া থেকে আমদানি করা হয়।
নুফাই ইবনে আল হারিস
অন্যান্য সূত্র তাকে যিয়াদ ইবনে আবিহির আপন ভাই বলে বর্ণনা করে।
ওয়েসিস অব দ্য সিস
নামকরণ
নির্মাণ শুরুর আগে রয়্যাল ক্যারিবিয়ান ‘নেম দ্যাট শিপ’ নামের এক প্রতিযোগিতার আয়োজন করে। প্রতিযোগিতায় বিশ্বের বিভিন্নস্থান থেকে প্রায় ৯১ হাজার নাম সংগৃহীত হয়। বিপুল সংখ্যক নাম থেকে বেছে অবশেষে মিশিগানের জর্জ ওয়েজারের পাঠানো ‘ওয়েসিস অব দ্যা সিজ’ নির্বাচন করা হয়।
বান্দা লোকসভা কেন্দ্র
বান্দা লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী আর কে সিং প্যাটেল।
ওয়ান্ডা গের্টজ
পোলিশ-সোভিয়েত যুদ্ধ
১৯১৯ সালের এপ্রিলে, পোলিশ-সোভিয়েত যুদ্ধ শুরু হওয়ার পরপরই, গের্টজ পোলিশ সেনাবাহিনীতে তালিকাভুক্ত হন এবং ১ম লিথুয়ানিয়ান-বেলারুশিয়ান বিভাগে নিয়োগ পান। ১৯১৯ সালের সেপ্টেম্বরে, তিনি ভিলনিয়াসে ওচোটনিজা লেগিয়া কোবিয়েট - (2য় মহিলা স্বেচ্ছাসেবক বাহিনী) কমান্ডার নিযুক্ত হন। মহিলা সৈন্যরা একটি সহায়ক ভূমিকা পালন করত, সাধারণত শুধুমাত্র গার্ডের দায়িত্বে নিয়োজিত ছিল, কিন্তু ভিলনিয়াসের জন্য লড়াইয়ের সময়, ২য় সৈন্যদল সামনের অংশে অ্যাকশন দেখেছিল, হাইক বিজিশকিয়ানের ক্যাভালরি কর্পসের আক্রমণের বিরুদ্ধে লড়াই করতে সাহায্য করেছিল। 1920 সালে গের্টজ যে লেফটেন্যান্ট পদে অগ্রসর হন, তাকে পরবর্তীকালে ভার্তুটি মিলিটারি পদক দেওয়া হয়।
সী ডগস
১৬০৪ সালে স্পেনের সাথে শান্তি প্রতিষ্ঠার পরও অনেক সী ডগস বারবারী উপকূলে তাদের জলদস্যু কার্যক্রম চালিয়ে যায় ও এরফলে অ্যাংলো-তুর্কী জলদস্যুতার উত্থান ঘটে যা পরবর্তীতে ইংরেজ সিংহাসনের বিব্রতের কারণ হয়ে উঠে।
গজেন্দ্রমোক্ষ
কিংবদন্তি
কুমির, তার আগের জন্মে, হুহু নামে একজন গন্ধর্ব রাজা ছিল। ঋষি দেবল রাজাকে দেখতে এসেছিলেন, এবং যখন তারা দুজন স্নান করছিল এবং দেবল সূর্য দেবতার কাছে প্রার্থনা করছিলেন, তখন রাজা মজা করার জন্য ঋষির পা টেনে ধরলেন। ঋষি ক্ষিপ্ত হয়ে রাজাকে অভিশাপ দিলেন যেন তিনি তার পরবর্তী জীবনে কুমির হবেন। অনুতপ্ত রাজা ঋষির কাছে ক্ষমা প্রার্থনা করলেন। দেবলা ব্যাখ্যা করেছিলেন যে তিনি অভিশাপটি ফিরিয়ে দিতে পারবেন না; যাইহোক, তিনি হুহুকে জানিয়েছিলেন যে বিষ্ণু তাকে কুমির হিসাবে হত্যা করবেন এবং জন্ম ও মৃত্যুর চক্র থেকে মুক্তি দেবেন।
উহুদ পর্বত
রাসূল (স:) বলেছেন যে ব্যক্তি জানাজার সালাত আদায় এবং মাটি দেওয়া পর্যন্ত থাকবে সে দুই কিরাত নেকি পাবে এক কিরাত সমান উহুদ পাহাড়ের সমান
শ্রীনগর জেলা
শ্রীনগর জেলা হল ভারতের জম্মু ও কাশ্মীরের একটি জেলা। এই জেলার সদর শহর হল শ্রীনগর। ২০১১ সালের জনগণনা অনুসারে এই জেলা জম্মু ও কাশ্মীর রাজ্যের দ্বিতীয় সর্বাধিক জনবহুল জেলা (জম্মু জেলার পরে)।
ফ্রেডরিকটন
thumb|ফ্রেডরিকটনের কয়েকটি দৃশ্য ও স্থাপনা ফ্রেডরিকটন কানাডার নিউ ব্রান্সউইক প্রদেশের রাজধানী। শহরটি প্রদেশের মধ্য-পশ্চিমাংশে অবস্থিত। সেন্ট জন নদী পশ্চিম থেকে পূর্বে প্রবাহিত হয় ও ফ্রেডরিকটনকে দুই ভাগে বিভক্ত করে। ২০১৬ সালের কানাডীয় আদমশুমারি অনুযায়ী এর জনসংখ্যা ৫৮,২২০। এটি নিউ ব্রান্সউইকের তৃতীয় বৃহত্তম শহর।
ইতিহাস
প্রত্নতাত্ত্বিক নিদর্শন পরীক্ষা করে ১২০০০ বছর পূর্বে ফ্রেডরিকটনে বসতি স্থাপনের প্রমাণ পাওয়া গিয়েছে। মালিসিট আদিবাসীর লোক নদীর উপরে কয়েক কিলোমিটার জায়গায় চাষাবাদ করত।
মার্কিন যুক্তরাষ্ট্রের ইতিহাস (১৯৯১-২০০৮)
পারস্য উপসাগরীয় যুদ্ধ
১৯৩০-এর দশকে মধ্য প্রাচ্যের দেশগুলিতে অবস্থিত প্রচুর পরিমাণে তেল মজুদ থাকায় তেল নিয়ে শিল্পোন্নত বিশ্বের যথেষ্ট নির্ভরতা মার্কিন যুক্তরাষ্ট্রে স্পষ্ট হয়ে ওঠে, প্রথম ১৯৭৩ সালে তেল সংকট এবং দ্বিতীয় ১৯৭৯ সালে শক্তি সংকটে পরে।
রিমা আল-কাদিরী
প্রারম্ভিক জীবন
রিমা আল-কাদিরী ১৯৬৩ সালে সিরিয়ার দামেস্কে জন্মগ্রহণ করেন। ১৯৮৬ সালে তিনি দামেস্ক বিশ্ববিদ্যালয়ের ফরাসি সাহিত্য বিভাগ থেকে স্নাতক ডিগ্রী অর্জন করেন। স্নাতক শেষ করার পর তিনি বেসরকারি প্রতিষ্ঠানে কাজ করতে থাকেন। তিনি সিরিয়ার কমার্শিয়াল ব্যাংকেও কাজ করেছেন।
কালার্স বাংলা
কালারস (ইটিভি) বাংলার মৌলিক টেলিফিল্মস :-
শুধু তোমারী জন্য
বাংলা ভাষা আন্দোলনে নারী
বাংলাদেশের নারীদের সামাজিক মর্যাদা বহুবছর ধরে সংগ্রাম আর পুরুষের পাশাপাশি লড়াইয়ের মাধ্যমে অর্জিত হয়েছে। ‘রাষ্ট্রভাষা বাংলা চাই’দাবির আন্দোলনে সহযোদ্ধা হয়ে ছাত্রদের পাশে এসে দাঁড়িয়েছিলেন ছাত্রীরা। পাকিস্তান আর্মি ও পুলিশের তাক করা বন্দুকের নলকে উপেক্ষা করে ভাষার দাবির মিছিলগুলোতে ছিলেন তারা সামনের কাতারে। ঢাকা বিশ্ববিদ্যালয়ের ছাত্রীরা রাতে লুকিয়ে ভাষার দাবির বিভিন্ন স্লোগান সংবলিত পোস্টার এঁকেছেন। ১৯৫২ সালের ২১ ফেব্রুয়ারিতে নারীরাই পুলিশের সঙ্গে ধাক্কাধাক্কি করে পুলিশের ব্যারিকেড ভাঙে। আহতদের চিকিৎসায় বিশেষ ভূমিকা রাখে ঢাকা মেডিকেল কলেজের ছাত্রীরা। আহতদের চিকিৎসা সাহায্যের জন্য বাড়ি বাড়ি গিয়ে মেয়েরা চাঁদা তুলে আনে। পুলিশের তাড়া খাওয়া ছাত্রদের নিজেদের কাছে লুকিয়ে রাখে। আন্দোলনের খরচ চালানোর জন্য অনেক গৃহিণী অলঙ্কার খুলে দেন। শুধু তাই নয়, ভাষা আন্দোলনে জড়িত হওয়ায় অনেক নারীকে জেলও খাটতে হয়েছে। কেউ হারিয়েছেন সংসার। কেউ আবার শিক্ষাপ্রতিষ্ঠান থেকে হয়েছেন বহিষ্কৃত।  সে সময়য়র ঘটনা নিয়ে আজাদ পত্রিকায় প্রকাশিত সংবাদ, ভাষাসৈনিকদের স্মৃতিচারণা এবং দলিল ও বইতে এর প্রমাণ রয়েছে।
ঢাকার বাইরে আন্দোলন
ভাষা সৈনিক চেমন আরা বলেছেন ভাষা আন্দোলনে ঢাকা বিশ্ববিদ্যালয়ের বাইরে যারা তমদ্দুন মজলিসের সাথে যুক্ত ছিলেন। তাদের মধ্যে অন্যতম হলেন আনোয়ারা খাতুন। তিনি ছিলেন প্রাদেশিক পরিষদের সদস্য এবং বায়ান্নর ভাষা সংগ্রাম পরিষদের অন্যতম সদস্য। গাইবান্ধার বেগম দৌলতুন্নেছা ও অগ্রণী ভ‚মিকা রেখেছিলেন। তিনিও প্রাদেশিক পরিষদের সদস্য ছিলেন ১৯৫৪ সালে। নাদেরা বেগম ও লিলি হকের নামও ভাষা আন্দোলনের ইতিহাসে উজ্জ্বল হয়ে আছে। হামিদা খাতুন, নুরজাহান মুরশিদ, আফসারী খানম, রানু মুখার্জী প্রমুখ মহিলারাও গুরুত্বপূর্ণ অবদান রাখেন। ২১ ফেব্রুয়ারি ঢাকা বিশ্ববিদ্যালয়ের শিক্ষার্থীদের ওপর নৃশংসতার প্রতিবাদে অভয়দাশ লেনে এক সভায় নেতৃত্ব দেন বেগম সুফিয়া কামাল ও নুরজাহান মুরশিদ। ধর্মঘট উপলক্ষে প্রচুর পোস্টার ও ব্যানার লেখার দায়িত্ব পালন করেন ড.শাফিয়া খাতুন ও নাদিরা চৌধুরী। ১৯৪৭ সালে আজাদ পত্রিকায় বাংলা ভাষার বিরুদ্ধে একটি লেখা প্রকাশ হলে যশোরের হামিদা রহমান একটি নিবন্ধ লেখেন। পরবর্তীতে তিনি রাষ্ট্রভাষা সংগ্রাম পরিষদের যুগ্ম সম্পাদক হয়েছিলেন। এ সময় সুফিয়া খাতুন, হালিমা খাতুন নামে দুজন মহিলার নাম শোনা যায়। যারা ভাষা আন্দোলনে সক্রিয় ভূমি রেখেছিলেন। নারায়ণগঞ্জের মরগান হাইস্কুলে হেড মিস্ট্রেস মমতাজ বেগম স্থানীয়ভাবে রাষ্ট্রভাষা বাংলার স্বপক্ষে নেতৃত্ব দেন।  সিলেটের মেয়েরাও ১৯৪৮ সালে ভাষা আন্দোলনে অংশ নিয়েছিল এবং তৎকালীন মূখ্যমন্ত্রী খাজা নাজিম উদ্দিনের নিকট প্রতিনিধিও পাঠায়। এই প্রতিনিধি দলের নেতৃত্ব দেয় সিলেটের মুসলিম লীগের নেত্রী জোবেদা খাতুন চৌধুরী। অন্য সদস্যদের মধ্যে ছিলেন সাহারা বানু, সৈয়দা লুৎফুন্নেছা, রাবেয়া বেগম প্রমুখ। বিল্পবের দেশ, বিদ্রোহের দেশ চট্টগ্রাম। যে কোনো সময়ে দেশ ও জাতির প্রয়োজনে চট্টগ্রামের ভ‚মিকা অগ্রগামী। ভাষা আন্দোলনেও এর ব্যতিক্রম হয়নি। চট্টগ্রামেও বেশ কিছু কলেজছাত্রী এবং সে সময়ের ভদ্র মহিলারাও ভাষা আন্দোলনেও যুক্ত ছিলেন। তাদের মধ্যে অন্যতম তোহফাতুন্নেছা আজিম, সৈয়দা হালিমা, সুলতানা বেগম, নুরুন্নাহার জহুর, আইনুনু নাহার, আনোয়ারা মাহফুজ, তালেয়া রহমান, প্রতিভা মুৎসুদ্দি। খুলনাতেও কাজ করেছেন তমদ্দুন মজলিসের কর্মী আনোয়ারা বেগম, সাজেদা আলী এবং বিভিন্ন স্কুল-কলেজপড়ুয়া ছাত্রীরা। সাতক্ষীরায় সক্রিয়ভাবে এ আন্দোলনে ভূমিকা রাখেন গুলআরা বেগম ও সুলতানা চৌধুরী। টাঙ্গাইলে আন্দোলনের সাথে যুক্ত ছিলেন নুরুন্নাহার বেলী, রওশন আরা শরীফ। রংপুরে এই সময় মহিলারা রাষ্ট্র ভাষার দাবিতে মিছিলে গুলিবর্ষণের প্রতিবাদে বিক্ষোভ মিছিল করেছিলেন। তারা হচ্ছেন নিলুফা আহমেদ, বেগম মালেকা আশরাফ, আফতাবুন্নেছা প্রমুখ। ভাষা আন্দোলনে রাজশাহীতে যারা গুরুত্বপূর্ণ ভূমিকা পালন করেন। তাদের মধ্যে অন্যতম হলেন ড. জাহানারা বেগম বেনু, মনোয়ারা বেগম বেনু, ডা. মহসিনা বেগম, ফিরোজা বেগম ফুনু, হাফিজা বেগম টুকু, হাসিনা বেগম ডলি, রওশন আরা, খুরশিদা বানু খুকু, আখতার বানু প্রমুখ।
২০২৩ আয়ারল্যান্ড নারী ক্রিকেট দলের নেদারল্যান্ডস সফর
দলীয় সদস্য
সিরিজের প্রথম ম্যাচের পর চোটের কারণে আয়ারল্যান্ড দল থেকে ছিটকে যান এইমি ম্যাগুয়ায়ার, যে কারণে আয়ারল্যান্ড দলে সোফি ম্যাকম্যাহনকে যোগ করা হয়।
মারিয়া সেফিদারি
মারিয়া সেফিদারি হুইসি (জন্ম: ১৯৮২; মাদ্রিদ) ২০২১ সালের ৩ই জুন পর্যন্ত উইকিমিডিয়া ফাউন্ডেশন ট্রাস্টি বোর্ডের চেয়ারম্যান ছিলেন। প্রথম মেয়াদ শেষ হওয়ার পর তিনি পুনরায় ২০১৯ সালের আগস্টে চেয়ারম্যান পদে নির্বাচিত হয়েছিলেন। সেফিদারি ২০১৪ সালে টেকউইক "ওমেনস লিডারশিপ ফেলো" নামে পরিচিত হন। ২০১৮ সালে, আসন্ন ইউরোপীয় কপিরাইট আইন সংস্কার সম্পর্কে তার লেখা একটি প্রবন্ধ ব্যাপকভাবে প্রচারণা পেয়েছিলো।
উইকিমিডিয়া ফাউন্ডেশন বোর্ড
২০১৩ সালের জুনে সেফিদারি উইকিপিডিয়া সম্পাদকদের সম্প্রদায় দ্বারা উইকিমিডিয়া ফাউন্ডেশন পরিচালনা পর্ষদ ট্রাস্টি বোর্ডের সদস্য নির্বাচিত হন। ২০১৫ সালের জুনে তার মেয়াদ শেষ হয়। ২০১৬ সালে তিনি একটি শূন্যপদ পূরণের জন্য বোর্ডে নিযুক্ত হন। ২০১৮ সালের জুলাইয়ে তিনি ট্রাস্টি বোর্ডের চেয়ারম্যান পদে নির্বাচিত হন, এবং ২০২১ সালে বোর্ড থেকে পদত্যাগ না করা পর্যন্ত তিনি এই পদে ছিলেন। ২০২০ সালের মার্চ মাসে, সেফিদারি তার আসন্ন মাতৃত্বের প্রস্তুতির জন্য বোর্ড থেকে চার মাসের ছুটির অনুরোধ করেছিলেন এইসময়ে বোর্ডের ভাইস-চেয়ারম্যান নাটালিয়া টিমকিভ ভারপ্রাপ্ত চেয়ারম্যানের ভূমিকায় দায়িত্ব পালন করছেন।
মিশিগানের নিম্নস্থ উপদ্বীপ
উদ্ভিদ ও প্রাণিকূল
আমেরিকান বার্ড কনজারভ্যান্সি ও ন্যাশনাল অডুবন সোসাইটি কয়েকটি স্থানকে আন্তর্জাতিকভাবে গুরুত্বপূর্ণ পাখির অভয়ারন্য হিসেবে ঘোষণা দিয়েছে।
যষ্টিমধু
রসায়ন
যষ্টিমধু মূলে পাওয়া আইসোফ্লাভিন গ্লাব্রেন এবং আইসোফ্রাভিন গ্লাব্রিডিন হচ্ছে ফাইটোএস্ট্রোজেন।
খাদ্য এবং মিষ্টান্ন
বিভিন্ন ধরনের ক্যান্ডি বা মিষ্টিতে লিকুইরিস ব্যবহার করে ব্যতিক্রম স্বাদ প্রদান করা হয়। বেশিরভাগ ক্যান্ডিতে অ্যানিসিড তেল দ্বারা স্বাদ জোরদার করা হয় তাই যষ্টিমধুর উপাদান কম থাকে। লিকুইরিস কনফেকশনগুলি প্রাথমিকভাবে ইউরোপের গ্রাহকরা কিনে থাকে, তবে অস্ট্রেলিয়া এবং নিউজিল্যান্ডের মতো অন্যান্য দেশেও এটি জনপ্রিয়।
আই ক্যান সি দ্য চেঞ্জ
"আই ক্যান সি দ্য চেঞ্জ" (I Can See the Change) হলো ব্রিটিশ গায়িকা সেলেস্টের গাওয়া একটি গান যা ২২শে মে, ২০২০ তারিখে তার আসন্ন সেলেস্টে অ্যালবামের তৃতীয় একক গান হিসাবে প্রকাশিত হয়েছিল। ২০২০ ব্রিট অ্যাওয়ার্ডে দু'জনে ব্যক্তিগতভাবে একে অপরের সাথে দেখা হওয়ার পরেই আমেরিকান সংগীতজ্ঞ ফিনিয়াস ও'কনেল কর্তৃক এটি প্রযোজিত হয়।
ফুলপুর লোকসভা কেন্দ্র
ফুলপুর লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর ফুলপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
রামকৃষ্ণ গোপাল ভাণ্ডারকর
সমাজ সংস্কারক
১৮৫৩ সালে ছাত্রাবস্থায় ভাণ্ডারকর পরমহংস সভা নামে একটি উদারপন্থী সংগঠনের সদস্য হন। এই সংগঠনটি সেই সময়কার রক্ষণশীল সমাজের কোপদৃষ্টি থেকে নিজেদের রক্ষা করার জন্য গোপন সংগঠন হিসেবে কাজ করত। ১৮৬৪ সালে কেশবচন্দ্র সেনের আগমনে এই সভার সদস্যরা উদ্বুদ্ধ হয়েছিলেন। ১৮৬৬ সালে এই সভার কয়েকজন সদস্য আত্মারাম পাণ্ডুরঙ্গের বাড়িতে সমবেত হয়ে জনসমক্ষে কয়েকটি সমাজ সংস্কারের প্রতিজ্ঞা করে। এগুলির মধ্যে ছিল (১) জাতিভেদ প্রথা বিলুপ্তি, (২) বিধবা বিবাহে উৎসাহ দান, (৩) নারীশিক্ষায় উৎসাহ দান এবং (৪) বাল্যবিবাহ প্রথা বিলোপ।
আন্তর্জাতিক বিশুদ্ধ ও ফলিত রসায়ন সংস্থা
আন্তর্জাতিক বিশুদ্ধ ও ফলিত রসায়ন সংস্থা (ইংরেজি- The International Union of Pure and Applied Chemistry ( সংক্ষেপে-আই.ইউ.পিএ.সি, IUPAC) হল একটি আন্তর্জাতিক যেটি বিভিন্ন দেশের  রসায়ন সংশ্লিষ্ট বিভিন্ন সংস্থার সমন্বয়ে পরিচালিত হয়ে থাকে। সুইজারল্যান্ডের রাজধানী জুরিখে এর সদরদপ্তর অবস্থিত। এছাড়াও যুক্তরাষ্ট্রের উত্তর ক্যারোলাইনায় এর প্রশাসনিক কার্যালয় রযেছে। একজন নির্বাহী পরিচালক এই কার্যালয়ের প্রধানের দায়িত্ব পালন করেন । বর্তমানে লিন সবি এর প্রধানের দায়িত্বে রয়েছেন ।
মোহাম্মদ নাজিম উদ্দীন (বীর বিক্রম)
কর্মজীবন
মো. নাজিম উদ্দীন ইপিআরে চাকরি করতেন। ১৯৭১ সালে দিনাজপুর সেক্টর হেডকোয়ার্টারে কর্মরত ছিলেন। মুক্তিযুদ্ধ শুরু হলে ২৮ মার্চ বিদ্রোহ করে ঝাঁপিয়ে পড়েন যুদ্ধে। প্রতিরোধ যুদ্ধকালে প্রথমে দশমাইল, পরে চম্পাতলীতে যুদ্ধ করেন। ভারতে যাওয়ার পর কিছুদিন একটি ক্যাম্পের প্রশিক্ষকের দায়িত্ব পালন করেন। মন্ডুমালা যুদ্ধের আগেও তিনি আরও কয়েকটি গেরিলা অপারেশনে নেতৃত্ব দেন।
মঙ্গোলিয়ায় বৌদ্ধধর্ম
মঙ্গোলিয়ান গণপ্রজাতন্ত্রী (1924-1992)
বিপ্লবীরা যখন ক্ষমতা গ্রহণ করে, তাদের দেশের আধুনিকীকরণ এবং সমাজের সংস্কারের জন্য দৃঢ়প্রতিজ্ঞ, তখন তারা একটি বিশাল ধর্মীয় কাঠামোর মুখোমুখি হয়েছিল যা জনসংখ্যার একটি বৃহত্তর অংশকে নথিভুক্ত করেছিল, শিক্ষা ও চিকিৎসা পরিষেবাকে একচেটিয়া করেছিল, দেশের একটি অংশে বিচার পরিচালনা করেছিল এবং নিয়ন্ত্রণ করেছিল। জাতীয় সম্পদের বড় অংশ।
হিন্দু প্রতীকীবাদ
পৃথক দেবতার সাথে যুক্ত প্রতীক
শুধুমাত্র হিন্দু ধর্মগ্রন্থে (যেমন পুরাণ কাহিনী) নয়, ভারতীয় উপমহাদেশের লেখকদের প্রাচীন ও আধুনিক ধর্মনিরপেক্ষ উভয় রচনাতেই রূপক উল্লেখের প্রশংসা করার জন্য প্রতীকীবাদ বোঝা গুরুত্বপূর্ণ। মন্দিরের নকশার শিল্প ও বিজ্ঞানের মধ্যে রয়েছে ভাস্কর্য অধ্যয়ন ও ধর্মীয় তাৎপর্যের অলঙ্করণ যেমন পবিত্র গ্রন্থে বর্ণিত আছে (শিল্প শাস্ত্র আগম)। প্রাচীন ভারতে বারো বছরের তাত্ত্বিক ও ব্যবহারিক প্রশিক্ষণ দক্ষ অভিজ্ঞ শিক্ষক দ্বারা ছাত্রকে দেওয়া হত।
পদ্ম
পদ্ম সৃষ্টির ধর্মতত্ত্বের সাথে সাথে দেবতা বিষ্ণু, ব্রহ্মা] ও [[লক্ষ্মীর সাথে যুক্ত। এটি সৌন্দর্য ও উর্বরতার প্রতীক। "ভগবদ্গীতায়, একজন মানুষকে পদ্মের মতো বলে প্রতিজ্ঞা করা হয়েছে; তাদের সংযুক্তি ছাড়াই কাজ করা উচিত, তাদের কাজগুলি ঈশ্বরের উদ্দেশ্যে উৎসর্গ করা, পদ্ম পাতার জলের মতো, কাদা এবং জলের উপরে উঁচুতে দাঁড়িয়ে থাকা সুন্দর ফুলের মতো পাপের দ্বারা অস্পৃশ্য।"
ইন্টারনেট বিপণন
ইন্টারনেট বিপণনের প্রকারভেদ
ইন্টারনেট বিপণনের সুনির্দিষ্ট কিছু প্রকারভেদ আছে সেগুলো হলো।
শিল্পমহলে প্রভাব
Online advertising
নমিনজিন
ক্যারিয়ার
২০০৩ সালে নমিনজিন কণ্ঠ্য কোচ রজার লাভের অধীনে অধ্যয়নরত অবস্থায় মাত্র ১৪ বছর বয়সে একটি গানের মাধ্যমে তার ক্যারিয়ার শুরু করেন। তিনি রাশিয়া (ইর্ক্টস্ক), মার্কিন যুক্তরাষ্ট্র (লস অ্যাঞ্জেলেস, সান ফ্রান্সিস্কো, ডেনভার, শিকাগো এবং ওয়াশিংটন, ডিসি), তুরস্ক, ভারত, ক্যারিবিয়ান, সিঙ্গাপুর, দক্ষিণ কোরিয়া, ফ্রান্স, মেক্সিকো, জাপান, চীন, হংকং, তাইওয়ান এবং থাইল্যান্ডের মতো দেশে ভ্রমণ করেছেন এবং সেখানের বিভিন্ন কনসার্টে গান পরিবেশন করেছেন।
জন মাইকেল বিশপ
জীবনী
বিশপ পেন্সিলভানিয়ায় জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৬২ সালে এমডি ডিগ্রি অর্জন করেন।
আভঁ-গার্দ
প্রাথমিকভাবে, আভঁ-গার্দ মূলত সাংস্কৃতিক আদর্শ বা স্থিতাবস্থা হিসাবে গৃহীত হয় তার সীমানাকে ঠেলে দেয়। কেউ-কেউ আভঁ-গার্দদের আধুনিকতার বৈশিষ্ট্যধারী, উত্তর আধুনিকতাবাদ থেকে পৃথক হিসাবে বিবেচনা করে। বহু শিল্পী আভঁ-গার্দ আন্দোলনের সাথে নিজেকে যুক্ত করেছেন এবং এখনও অবিরতভাবে এই প্রক্রিয়া অব্যহত রয়েছে; পরিস্থিতিবাদীদের মাধ্যমে ডাডাবাদের থেকে তাদের ইতিহাসের পথানুসরণ এবং ১৯৮১ সালের দিকে উত্তর আধুনিকতাবাদী শিল্পীরা যেমন ভাষাবিদ কবি।
পিপ্পলাদ
জন্ম
অন্য বিবরণে, পিপ্পলাদকে দুর্ঘটনাজনিত গর্ভধারণের ফল হিসাবে বর্ণনা করা হয়েছে। যাজ্ঞবল্ক্য ছিলেন একজন বিখ্যাত সন্ন্যাসী, যিনি তার বোন কংসরীর সাথে তার আশ্রমে থাকতেন, যিনি তপস্বী ছিলেন যিনি কঠোরভাবে ব্রহ্মচর্য পালন করতেন এবং কঠোর তপস্যা করেন। এক রাতে, যাজ্ঞবল্ক্য অপ্সরা সম্পর্কে স্বপ্ন দেখার সময় বীর্য নিঃসরণ করেন। ভোরে, তিনি বীর্য-ভেজা তোয়ালেটি ফেলে দিয়েছিলেন যার উপর তিনি ঘুমিয়েছিলেন, যেটি কংসরী ঋতুস্রাবের সময় স্নানের পরে নিজেকে পরিষ্কার করার জন্য ব্যবহার করেন। ফলস্বরূপ, তিনি গর্ভবতী ছিলেন, লজ্জার কারণে তার অবস্থা লুকিয়ে রেখেছিলেন। এক পুত্রের জন্ম দেওয়ার পর, তিনি শিশুটিকে জঙ্গলে নিয়ে যান এবং শিশুটিকে পিপল গাছের নিচে রেখে যান, বিষ্ণুকে তার দেখাশোনার জন্য অনুরোধ করেন। যখন সে গাছের নীচে বিলাপ করছিল, তখন স্বর্গীয় কণ্ঠ তার গর্ভাবস্থার পরিস্থিতি এবং সন্তানের ভবিষ্যত ব্যাখ্যা করেছিল। যখন যাজ্ঞবল্ক্য এবং তার দুই স্ত্রী গাছের নীচে তার মূর্ছা যাওয়া রূপ আবিষ্কার করে এবং তাকে জাগিয়ে তোলে, তখন সে লজ্জায় মরতে চায়। তাকে দাহ করা হয়েছিল, এবং পিপ্পলাদ পিপ্পল গাছের রস খেয়ে নিজেকে টিকিয়ে রেখেছিলেন, যার নামানুসারে তার নামকরণ করা হয়েছিল। নারদ শিশুটিকে খুঁজে পেলেন এবং ব্যাখ্যা করলেন যে তিনি বৃহস্পতির অবতার, যার দায়িত্ব ছিল অথর্ববেদ প্রচার করা। পিপ্পলাদ শনির সাথে দেখা করতে যাবেন এবং তাকে তার ক্ষতিকারক উপস্থিতি থেকে মানবজাতিকে রক্ষা করার জন্য কিছু আচার-অনুষ্ঠানের প্রস্তাব দেওয়ার জন্য অনুরোধ করবেন। অবশেষে, নারদ আট বছর বয়সী পিপ্পলাদকে তার পিতার কাছে ফিরিয়ে দেন এবং তাকে তার পুত্রকে পবিত্র সুতো প্রদান করার পরামর্শ দেন, যা তিনি দুঃখের সাথে করেছিলেন।
জয় বাংলা
উদ্ভব
২০১১ ও ২০১৫ সালে বঙ্গবন্ধু কন্যা বাংলাদেশের প্রধানমন্ত্রী শেখ হাসিনা জানান যে, কাজী নজরুল ইসলামের কবিতা থেকেই বঙ্গবন্ধু এই "জয় বাংলা" স্লোগানটি নিয়েছিলেন।
চঞ্চু
শারীরিক গঠন
যদিও চঞ্চু বিভিন্ন প্রজাতিতে আকার-আকৃতিতে বিভিন্নতা দেখায় তবুও এদের আদর্শ একটি গঠন আছে। প্রতিটি চঞ্চু দুটি চোয়াল নিয়ে গঠিত ; সাধারনত উপরের চোয়াল (বা ম্যাক্সিলা) এবং নিচের চোয়াল (বা ম্যান্ডিবল) নামে পরিচিত। উপরের চোয়াল এবং কিছুক্ষেত্রে নিচের চোয়াল সংযোগকারী টিস্যু বা কলার ত্রিমাত্রিক কাঠামো এবং বাহিরে শক্ত আবরন দিয়ে গঠিত। পাখির চোয়াল দুটি একক নিয়ে গঠিত হয়; এক চারের সংযোগ এবং এক পাঁচের সংযোগ পদ্ধতি।
দ্বিরুপতা
চঞ্চুর আকার এবং আকৃতি প্রজাতিভেদে তাদের মধ্যে পরিবর্তিত হতে পারে; কিছু প্রজাতির মধ্যে, চঞ্চুর আকার এবং অনুপাত পুরুষ ও স্ত্রীদের মধ্যে পরিবর্তিত হয়। এইগুলো বিভিন্ন পরিবেশগত যথার্থ স্থান উপলব্ধি করে যার ফলে অন্তর্বর্তী প্রতিযোগিতা হ্রাস পায়। উদাহরণস্বরূপ, প্রায় সব উপকূলীয় স্ত্রী-পাখিদের একই প্রজাতির পুরুষদের তুলনায় দীর্ঘ ঠোঁট আছে, এবং স্ত্রী আমেরিকান এভোকেটগুলোর এমন এমন চঞ্চু রয়েছে যা পুরুষদের তুলনায় সামান্য বেশি উল্টানো হয়। বড় গল প্রজাতির পুরুষদের একই প্রজাতির স্ত্রীদের তুলনায় বড়, স্থুলকায় চঞ্চু আছে, এবং অপ্রাপ্তবয়স্কদের ক্ষুদ্র, সরু চঞ্চু থাকতে পারে। অনেক শিংবিশিষ্ট ঠোঁটী পাখির উভয় চঞ্চু এবং শিরস্ত্রান আকার এবং আকৃতিতে যৌন দ্বিরুপতা প্রদর্শন করে, এবং স্ত্রী হুইয়া এর চিকন এবং বাকানো ঠোঁট দ্বিগুণ হয় যেমনটা পুরুষের সোজা এবং মোটা ঠোঁট।
পরিপাটি করা
পাখিদের ঠোঁট এদের ত্বকের পরজীবি যেমনঃ উকুন অপসারণে ভূমিকা পালন করে। প্রধানত ঠোঁটের চূড়া বা প্রান্ত এই কাজ করে। এই গবেষণায় দেখানো হয়েছে যে, অত্যধিক পরজীবি দেখা গেলে কবুতরেরা তাদের ঠোঁটের চূড়া ব্যবহার করতে বাধাপ্রাপ্ত হয়। এটাও লক্ষ্য করা হয়েছে যে পরজীবির অতিরিক্ত আধিক্যতায় পাখির ঠোঁট স্বাভাবিকভাবে বিকৃত হয়ে যায়।   এটি মনে করা হয় যে, ঠোঁটের উপরের অংশ পরজীবি  দমনে নিচের ঠোঁটের চেয়ে অতিরিক্ত ঝুলে যায় (যে অংশটি নিচের দিকে বাঁকানো হয়)
ঠোঁটের এই অতিরিক্ত ঝুলন্ত অবস্থা স্থিরকারী প্রাকৃতিক নির্বাচনের অধীনে বিবেচনা করা হয়। অনেক লম্বা ঠোঁট বিপরীতে নির্বাচন করা হয় কারণ তাদের অধিকাংশ ঠোঁট থাকার প্রবণতা দেখা যায় যেমনটি রক কবুতরের বেলায় অধমূখী হয়ে থাকে। অতিরিক্ত ঝুলন্ত অবস্থা বিহীন ঠোঁট কার্যকরীভাবে পরজীবি এবং বাহ্য পরজীবি হত্যা করতে পারেনা যেমনটা উপরে উল্লেখ্য করা হয়েছে। গবেষণায় দেখা গেছে যে ঠোঁটের অতিরিক্ত ঝুলনে নির্বাচন চাপ প্রয়োগ হয়। ওয়েস্টার্ন স্ক্রাব জ্যায় যিনি সমতলীয় ঠোঁটের (যেগুলো অতিরিক্ত ঝুলন্ত নয়) পরীক্ষা করার সময় অধিক পরিমাণে উকুন দেখতে পান। একই নমুনা পেরুভিয়ান পাখিদের জরিপসমূহে দেখা গেছে।
গৌরাঙ্গিনী মাতা
পৌরাণিক ব্যাখ্যা
পৌরাণিক মতে, বাংলার আরাধ্যা মহিষাসুরমর্দিনী দেবী গৌরাঙ্গিনী রূপে সমগ্র জগৎবাসী ও দেবকূলকে অভয় প্রদান করেন। স্বয়ং, দেবতারা এই রূপে তার আরাধনা করেছিলেন। দেবী এখানে এই অনন্ত বৈষ্ণবী শক্তির আধারভুতা। তিনি প্রবল পরাক্রমশালী। তিনি এই জগৎকে ধারণ করে আছেন। তার বাহন জোড়া সিংহ অনন্ত বীরত্বের প্রতীক। দেবীর সাথে উপস্থিত সরস্বতী ও লক্ষ্মী এবং দেবী স্বয়ং সত্ত্ব-রজ-তম গুণের প্রতীক।
আনোয়ার ইব্রাহীম
আনোয়ার ইব্রাহীম (জন্ম ১০ আগস্ট ১৯৪৭) মালয়েশিয়ার প্রধানমন্ত্রী, রাজনীতিবিদ ও সাবেক বিরোধীদলীয় নেতা । আনোয়ার ইব্রাহিম ২৪ নভেম্বর ২০২২ তারিখে মালয়েশিয়ার ১০ম প্রধানমন্ত্রী হিসেবে শপথ গ্রহণ করেন। তিনি মালয়েশিয়ার পিপলস জাস্টিস পার্টি সংগঠিত করেন।
বেবি শার্ক
উৎপত্তি এবং আদি ইতিহাস
২০১৫ সালে শুরুতে ‘বেবি শার্ক’ গানটির একটি অ্যানিমেশনভিত্তিক সংস্করণ ইউটিউবে আপলোড করেছিল পিংকফং। ২০১৬ সালের ১৮ জুলাই তারা নতুন করে গানটির আরেকটি সংষ্করণ আপলোড করে। দক্ষিণ কোরিয়ার শিক্ষাবিষয়ক কোম্পানি পিংকফংয়ের পরিকল্পনায় এবং কোরিয়া-আমেরিকান গায়ক হোপ সেজিওনির কণ্ঠে ভিডিওটি নির্মাণ করা হয়।
আনোয়ার ইব্রাহীম
বিরোধীদলীয় নেতা(২০০৮-বর্তমান)
আনোয়ার ইব্রাহিম ও মাহাথির মোহাম্মদ একসময় ঘনিষ্ঠ মিত্র ছিলেন। কিন্তু মতপার্থক্যের জেরে ১৯৯৮ সালে উপ-প্রধানমন্ত্রীর পদ থেকে আনোয়ার ইব্রাহিমকে সরিয়ে দেন মাহাথির। এরপর সমকামিতার অভিযোগে তাকে কারাগারে পাঠানো হয়। তবে রাজনৈতিক পালাবদলের ধারাবাহিকতায় সদ্য সাবেক প্রধানমন্ত্রী নাজিব রাজাককে হটাতে তারা আবার মিত্রে পরিণত হন।
দেশটির প্রভাবশালী গণমাধ্যমের প্রতিবেদনে বলা হয়েছে, অনধিক দুই বছর তিনি ক্ষমতায় থাকবেন। এরপর সম্ভবত আনোয়ার ইব্রাহিমের কাছে ক্ষমতা ছাড়বেন। আসলে ‘সম্ভবত’ নয়, আনোয়ার ও তার স্ত্রীর (নবনিযুক্ত উপ-প্রধানমন্ত্রী ওয়ান আজিজা) সঙ্গে তার পরিষ্কার সমঝোতার ফল হলো, তার প্রধানমন্ত্রী হিসেবে শপথ নিতে সক্ষম হওয়া। এটাও এক পরিহাস যে, তিনি একদা তথাকথিত সমকামিতার অভিযোগে মিত্র থেকে শত্রুতে রূপান্তরিত হওয়া যে আনোয়ার ইব্রাহিমকে কারাগারে পুরেছিলেন, সেই আনোয়ারের আশীর্বাদ ও তার দলের সমর্থিত প্রার্থী হিসেবেই মাহাথির প্রধানমন্ত্রী হিসেবে শপথ নিয়েছেন।
এলাহাবাদ লোকসভা কেন্দ্র
এলাহাবাদ লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর এলাহাবাদ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
দেশি বড় বাইন
বড় বাইন বা বামুশা বা দেশি বড় বাইন বা বাও বাইম বা রাজ বাইম বা বানেহারা বা বামোশ (বৈজ্ঞানিক নাম: Anguilla bengalensis) হচ্ছে অ্যাঙ্গিলিডি পরিবারের মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত। বাংলাদেশে বিভিন্ন অঞ্চলভেদে এর স্থানীয় নাম বামাস, বামুস, বামোস, বাউস, বাওস, বানেহারা, বাউ বাইম, তেল কোমা, বাও মাছ ইত্যাদি।
আবদুল ওয়াহেদ (বীর প্রতীক)
শহীদ আবদুল ওয়াহেদ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মসজিদে নামিরাহ
মসজিদে নামিরাহ (مسجد نمرة ) সৌদি আরবের মক্কা প্রদেশের মক্কার কাছে ওয়াদি উরানাতে অবস্থিত একটি মসজিদ। আরাফাতে তাঁর শেষ খুতবা দেওয়ার আগে ইসলামের নবী মুহাম্মদ এখানে অবস্থান করেছিলেন বলে মনে করা হয়। এটি হজের সময় সবচেয়ে গুরুত্বপূর্ণ নিদর্শনগুলোর মধ্যে একটি, কারণ এখানেই আরাফাতের দিনে যোহর এবং আসরের নামাজের সময় হজ্জযাত্রীদের খুতবা শোনানো হয়। এটি আরাফাতের পাহাড়ের কাছে অবস্থিত।
ফ্লোর জ্যানসেন
ফ্লোর জ্যানসেন একজন ডাচ্‌ গায়িকা, যিনি ১৯৮১ সালের ২১শে ফেব্রুয়ারি জন্মগ্রহণ করেন। তিনি সিম্ফোনিক মেটাল ব্যান্ড আফটার এভারের মূল গায়িকা ছিলেন যা ২০০৯ সালে ভেঙ্গে যায়।তিনি বর্তমানে রিভ্যাম্প ব্যান্ডের মূল গায়িকা।
আফটার ফরএভার ব্যান্ডের সাথে
{|
সুরু দুমুখো সাপ
Indotyphlos porrectus বা সরু দুমুখো এনিম্যালিয়া রাজ্যের অন্তর্গত কর্ডাটা পর্বের প্রাণি। শ্রেণি রেপটিলিয়া অর্থাৎ এরা সরিসৃপ জাতীয়। বর্গ স্কুয়ামাটা এবং উপবর্গ সারপেন্টেস। এরা ''Typhlopidae" গোত্রের নিরীহ প্রজাতির সাপ। যাদেরকে অন্ধ সাপও বলা হয় (স্কোলোকোফিডিয়া)। এ ধরনের সাপের স্থানীয় আবাস দক্ষিণ এশিয়া মহাদেশে। এদের কোনো উপপর্বের খোঁজ এখন পর্যন্ত পাওয়া যায়নি।
জনন
ডিম ফুটিয়ে এই প্রজাতির সাপ বংশ বৃদ্ধি করে। }}
পনির টিক্কা
বৈচিত্র
ভারতে আন্তর্জাতিক ঝটপট খাবারের চেইনগুলিও তাদের খাদ্য তালিকায় পনির টিক্কা অন্তর্ভুক্ত করেছে, যেমন পিৎজা হাট এবং ডোমিনো'স তাদের পিৎজা খাবারের উপরিভাগের বিশেষ আস্তরণের পছন্দগুলির মধ্যে পনির টিক্কাকেও রাখে, যেখানে সাবওয়ে তাদের খাদ্য তালিকায় পনির টিক্কা স্যান্ডউইচ রেখেছে এবং ম্যাকডোনাল্ড’সের খাদ্য তালিকায় একটি পনির টিক্কা মোড়ানো রয়েছে। আইটিসি'র বিঙ্গো ব্র্যান্ডের আলুর চিপসের জন্য পনির টিক্কার রূচিকর সুগন্ধ (ফ্লেভার) নিয়ে পরীক্ষা-নিরীক্ষা চলছে। তার আগে, ২০০৩ সালে, নেসলে কোম্পানির ম্যাগি বিভিন্ন ধরনের 'রান্নার জন্য তৈরি' (রেডি টু কুক) পনির টিক্কা নিয়ে পরীক্ষা করেছে। অন্যান্য কোম্পানিগুলি টিক্কার জন্য মশলা মিশ্রণ এবং খাওয়ার জন্য প্রস্তুত (রেডি টু ইট) পনির টিক্কার বৈকল্পিকও প্রস্তাব করেছে।
গেনি, দার্জিলিং
ভূগোল
গেনি জনগণনা নগরটি দার্জিলিং জেলার নকশালবাড়ি ব্লকের অন্তর্ভুক্ত। শহরটি নকশালবাড়ি থানার অন্তর্গত। শহরটির অনতিদূরে নেপাল সীমান্ত দিয়ে মেচী নদী প্রবাহিত।
১৯৯৮
১৯৯৮ (রোমান সংখ্যা: MCMXCVIII) সাল শুরু হয়েছেছিল বৃহস্পতিবার দিন দিয়ে। ১৯৯৮ সাল গ্রেগরীয় পঞ্জিকা অনুসারে ১৯৯৮তম বছর ও ২য় শতকের ৯৯৮ তম সাল। ইউনেস্কো ১৯৯৮ সালকে আন্তর্জাতিক সমুদ্র বর্ষ হিসেবে ঘোষণা করে।
ফৈজাবাদ লোকসভা কেন্দ্র
বিধানসভা কেন্দ্র গুলি
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
মুন জে ইন
মুন জে ইন (জন্ম ২৪শে জানুয়ারি ১৯৫৩) দক্ষিণ কোরিয়ার বর্তমান রাষ্ট্রপতি হিসেবে নিয়োজিত আছেন।     ২০১৭ সালে পূর্ববর্তী রাষ্ট্রপতি পার্ক গুন হে'র পতনের পর মুন জে ইন রাষ্ট্রপতি নির্বাচনে জয় লাভ করেন।
মুন জে ইন শিক্ষার্থী থাকাকালীন অবস্থা থেকেই রাজনীতির সাথে সম্পৃক্ত। মানবাধিকার বিষয়ক এই আইনজ্ঞ এক সময়ের রাষ্ট্রপতি রো মুন হিয়নের জ্যেষ্ঠ্য কর্মকর্তা হিসেবেও দায়িত্ব পালন করেছেন।   কোরিয়ার মিনজু দলের নেতা হিসেবে (২০১৫-২০১৬) এবং ১৯তম জাতীয় পার্লামেন্টে (২০১২-২০১৬) দায়িত্ব পালন করেছেন। প্রাক্তন গণতান্ত্রিক একতা দলের হয়ে ২০১২ সালের রাষ্ট্রপতি নির্বাচনে তিনি প্রাক্তন রাষ্ট্রপতি পার্ক গুন হে'র বিরুদ্ধে লড়ে হেরে যান।
২০১৭ রাষ্ট্রপতি নির্বাচন
২০১৭ সালের ১৯তম কোরীয় রাষ্ট্রপতি নির্বাচনে মুন জে ইন শুরু থেকেই এগিয়ে ছিলেন। তিনি নিজের দল ডেমোক্রেটিক পার্টিতে ৫৭% ভোটে মনোনয়ন পান। থাম্ব|২০১৭ সালের ১০ই মে মুন জে ইনের অভিষেক ২০১৭ সালের ১০ই মে মুন ৪১.১ শতাংশ ভোট পেয়ে জয়যুক্ত হন।   যেহেতু পূর্ববর্তী রাষ্ট্রপতি অপসারণের পর বিশেষ নির্বাচনে মুন জে ইন নির্বাচিত হয়েছিলেন, তাই তিনি ৬০ দিনের বিশেষ সময় পার না করেই পরের দিনই তিনি রাষ্ট্রপতি হিসেবে অভিসিক্ত হন।
অর্না দোনাথ
জীবনী
২০১১ সালে যখন মিমেনি ভাহালা প্রকাশিত হয়, তখন ইসরায়েলে এই ধরনের প্রথম গবেষণা করা হয়। এই গবেষণা ইসরায়েলি সমাজের অন্যতম প্রিয় পৌরাণিক কাহিনীকে ক্ষুণ্ণ করেছে - যে সন্তান ধারণ করা ভাগ্যের বিষয়, পছন্দের বিষয় নয়। দোনাথ সমাজতাত্ত্বিক এবং নৃতাত্ত্বিক উভয় লেন্স ব্যবহার করে সন্তান না রাখার জন্য মহিলাদের পছন্দগুলি বিশ্লেষণ করেছিলেন, এই পছন্দটিকে একটি সুলভ উপায়ে ব্যাখ্যা করার লক্ষ্য নিয়ে। বইটিতে, তিনি মানব প্রজননের ইতিহাস এবং কীভাবে প্রজনন নিয়ন্ত্রণ এবং ক্ষমতায় থাকা ব্যক্তিদের দ্বারা পরিচালিত হয় তার একটি সংক্ষিপ্ত বিবরণ প্রদান করেছেন। তিনি শৈশবের ধারণাটিও পর্যালোচনা করেন, এবং সময়ের সাথে সাথে এটি কীভাবে বিকশিত হয়েছে, এবং উপসংহার টেনেছেন যে ইসরায়েলে, পরিবারের ধারণা এবং কাঠামোর বিভিন্ন পরিবর্তন সত্ত্বেও, নিঃসন্তানতা একটি পছন্দ হিসাবে রয়ে গেছে যা দুর্দান্ত কলঙ্ক বহন করে, এবং সন্তান না হওয়ার পছন্দকে বৈধ হিসাবে দেখার আগে অনেক পথ যেতে হবে। দোনাথ তার কাজের উপর জোর দিয়েছিলেন স্বেচ্ছায় নিঃসন্তানতা এবং "সন্তানবিহীন জীবনের" মধ্যে, তিনি উল্লেখ করেছিলেন যে দু'জন একই জিনিস নয়, পাশাপাশি অ্যান্টিনেটালিজম থেকে পছন্দকে আলাদা করা, যা প্রজননের ক্ষেত্রে দার্শনিক বা আদর্শগত আপত্তি, যে কেউ দ্বারা, এবং কেবল একটি ব্যক্তিগত পছন্দ নয় যা বিভিন্ন কারণে করা যেতে পারে।
এন১০৭ (বাংলাদেশ)
দৈর্ঘ্য
১০.৫ কিলোমিটার
রেগুলার এক্সপ্রেশন
গঠন
বিন্যাস বর্ণনা করতে একটি সহজ উপায় হল এর উপাদানগুলোর তালিকা করা। তবে কিছু সংক্ষিপ্ত উপায় রয়েছে। যেমন তিনটি স্ট্রিং "Handel", "Händel" এবং "Haendel" কে  এর মাধ্যমে বর্ণনা করা হয়। রেগুলার এক্সপ্রেশন তৈরিতে যে গঠনগুলো ব্যবহার হয় তার মধ্যে রয়েছে:
শ্যামধন
ভূগোল
শ্যামধন জনগণনা নগরটি দার্জিলিং জেলার খড়িবাড়ী ব্লকের অন্তর্ভুক্ত৷ এটি নেপাল সীমান্তে মেচী নদীর অনতিদূরে অবস্থিত৷ শহরটি খড়িবাড়ী থানার অন্তর্গত৷
জনতত্ত্ব
২০১১ খ্রিস্টাব্দের ভারতের জনগণনা অনুসারে শ্যামধন জনগণনা নগরের জনসংখ্যা ৫১৯২ জন, যার মধ্যে ২৬৫৫ জন পুরুষ ও ২৫৩৭ জন নারী৷ প্রতি হাজার পুরুষে ৯৫৬ জন নারী৷ ৬ বছর অনুর্দ্ধ ৫৩৩ জন শিশু, যা সমগ্র জনসংখ্যার ১০.২৭ %৷ ৬ বছরোর্দ্ধ জনসংখ্যার ৮০.৩৮% অর্থাৎ ৩৭৪৫ জন সাক্ষর৷
পরিবহন
শহরটি ৩২৭ নং জাতীয় সড়কের নিকট অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর খড়িরাড়ীর পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো বাতাসি রেলওয়ে স্টেশন৷
ফুকুশিমা দাইইচি পরমাণু দুর্ঘটনা
ফুকুশিমা দাইইচি পরমাণু দুর্ঘটনা হল ভূমিকম্প ও সুনামি র ফলে জাপানে ঘটা বৃহৎ পরমাণবিক বিপর্যয়। ওকুমায় অবস্থিত ফুকুশিমা দাইইচি পরমাণু বিদ্যুৎ কেন্দ্র র ছয়টি চুল্লীর (রিয়্যাক্টরের) দু’টিতে বিস্ফোরণ ঘটে, এর পরেই আরও তিনটি রিয়্যাক্টরের আংশিক গলন ও অগ্নিকাণ্ড ঘটে। নিকটবর্তী অঞ্চলের বহু বাসিন্দাকে অন্যত্র সরিয়ে নিয়ে যাওয়া হয়। বিদ্যুৎকেন্দ্রটির আশেপাশে তেজস্ক্রিয় বিকিরণের মাত্রা প্রতি ঘণ্টায় ৪০০ মিলিসিভার্টে পৌঁছে যায়। সমগ্র জাপানে বিকিরণের মাত্রায় লক্ষ্যণীয় বিবর্ধন আসে। ১১ই এপ্রিল, ২০১১ সালে অধিকর্তারা ৭ মাত্রার আন্তর্জাতিক পারমাণবিক ঘটনার মাপকাটি   ফুকুশিমা দাই-ইচি পরমাণু দুর্ঘটনাকে সর্বোচ্চ ৭ মাত্রা দিয়ে ব্যাখ্যা করেন। ১৯৮৬ খ্রিঃ চের্নোবিল দুর্ঘটনার পর এত বড় পারমাণবিক দুর্ঘটনা কোথাও হয়নি। অনেক মাস পরে ঘটনাস্থলের ২০ কিমি ব্যাসার্ধের অন্তর্বর্তী অঞ্চলকে জনবসতি স্থাপনের জন্য নিরাপদ ঘোষণা করা হয়, যদিও বিদ্যুৎকেন্দ্রটির অতি নিকটস্থ অঞ্চল তখনও বিপজ্জনক ছিল।
নেপটিস জাইদা
পেল গ্রীন সেলার(বৈজ্ঞানিক নাম: Neptis zaida (Doubleday)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।
মাইটোকন্ড্রিয়াল ইভ
মানব বংশগতিবিদ্যা অনুসারে, প্রথম মাতৃবংশীয় মহিলা বা মাইটোকন্ড্রিয়াল ইভ বলতে সেই অজানা মহিলাকে বোঝায়, যিনি বিশ্বের সমস্ত পুরুষ ও নারীর নিকটতম আদি মাতা ছিলেন। পৃথিবীর সমস্ত মানব-মাতৃবংশীয় গোষ্ঠী এই প্রথম মায়ের সন্তানদের বংশধর। বিজ্ঞানীরা অনুমান করেন যে, প্রায় ২০০,০০০ বছর আগে উক্ত নারী আফ্রিকা মহাদেশে বাস করতেন। লক্ষণীয় যে গবেষণায় প্রমাণিত হয়েছে যে, ওয়াই ক্রোমোজোমের পূর্বধারা অনুযায়ী প্রথম আদি পুরুষ বা ওয়াই ক্রোমোজোমাল এডাম (যিনি বিশ্বের সমস্ত পুরুষের নিকটতম সাধারণ পূর্বপুরুষ ছিলেন) উক্ত নারীর জীবনকালের প্রায় ৫০,০০০ থেকে ৬০,০০০ বছর পর পৃথিবীতে জীবনকাল অতিবাহিত করেছেন।
রোম্যান্স উপন্যাস
সংজ্ঞা
এই দুই নিকষে আবদ্ধ একটি রোম্যান্স উপন্যাস যে কোনো সময়-ক্ষেত্রে যে কোনো পটভূমিতে রচিত হতে পারে। এই ধরনের উপন্যাসে কি অন্তর্ভুক্ত হবে আর কি হবে না, সে নিয়ে কোনো বিধিনিষেধ নেই। ধর্ষণ, গার্হস্থ হিংসা, নেশাগ্রস্থতা ও প্রতিবন্ধীসংক্রান্ত এযাবৎকালের বিতর্কিত বিষয়গুলিও রোম্যান্স উপন্যাসে স্থান পায়। সময় কাঠামো, পটভূমি ও প্লটের বিষয়বস্তু রোম্যান্স উপন্যাসকে বিভিন্ন উপবর্গে বিভক্ত করতে সাহায্য করে। গঠনের এই বৈচিত্র্যসম্ভাবনা সত্ত্বেও মূল ধারার অনেক পাঠকই মনে করেন, “সবই (রোম্যান্স উপন্যাস) পড়তে লাগে এক ধাঁচের।” রোম্যান্স সাহিত্যবর্গের ছাঁচ বা স্টিরিওটাইপ প্রচুর। উদাহরণ স্বরূপ, কেউ কেউ মনে করেন, সব রোম্যান্স উপন্যাসই ড্যানিয়েলা স্টিল-এর মতো ধনী ও গ্ল্যামারাস ব্যক্তিদের বিদেশভ্রমণের কাহিনি। অনেক পাঠক মনেই করেন না যে স্টিল আদৌ রোম্যান্স রচয়িতা ছিলেন। কারণ তার রচনাশৈলী ছিল মূল ধারার সাহিত্যের অনুসারী।
ক্যাটেগরি রোম্যান্স
ক্যাটেগরি রোম্যান্সগুলি ক্ষীণকায়। এগুলির দৈর্ঘ্য সাধারণত ২০০ পৃষ্ঠা বা ৫৫,০০০ শব্দের অধিক হয় না। বইগুলি স্পষ্টতর ব্যাখ্যামূলক একটি লাইনের শিরোনামায় প্রকাশিত হয়। কোনো কোনো বই প্রতিমাসে একই লাইনের শিরোনামায় প্রকাশিত হয়। অনেক ক্ষেত্রেই এই লাইনগুলিকে সংখ্যাযুক্ত করে পূর্বাপরত্ব বজায় রাখা হয়। এই উপন্যাসগুলি বিশ্বব্যাপী পরিবেশিত হয়। কিন্তু যুক্তরাষ্ট্রে একটি একক মুদ্রণ ততক্ষণ পর্যন্ত বইয়ের দোকানে পাওয়া যায়, যতক্ষণ না এগুলির সবকটি বিক্রি হচ্ছে, অথবা পরের মাসের প্রকাশনাটি তার জায়গা দখল করছে। ক্যাটেগরি রোম্যান্সের বৃহত্তম প্রকাশক হলেন হারলেকুইন এন্টারপ্রাইজ লিমিটেড (হারলেকুইন/মিলস অ্যান্ড বুন)। এদের বই ছাব্বিশটি ভাষায় অনূদিত হয়ে ১০০টির মতো আন্তর্জাতিক বাজারে বিক্রিত হয়।
সিঙ্গল টাইটেল রোম্যান্স
নামে একক শিরোনাম হলেও, এই জাতীয় উপন্যাসগুলি সবসময়ই যে স্বতন্ত্র বই হয়, তা নয়। অনেক লেখকই পরস্পর সংযুক্ত উপন্যাস লেখা পছন্দ করেন, যার দৈর্ঘ্য ট্রিলজি বা ত্রয়ী থেকে বহুসংখ্যক বইয়ের সিরিজ হতে পারে। কোনো কোনো সিরিজের সেটটি “অমুক সিরিজের ১ নং বই” – এই জাতীয় শিরোনামেও প্রকাশিত হয়। কিন্তু তাদের সিরিজ রোম্যান্স মনে করা হয় না, কারণ তারা কোনো নির্দিষ্ট লাইনের অংশ নয়।
লেলীন পোলানকোর মৃত্যু
ঘটনার একটি ভিডিও প্রকাশের পরে দেখা যায় যে একাধিক কর্মী সদস্য পোলানকোর ঘরের দরজায় কড়া নেড়েছিলেন কিন্তু তাঁর কোন প্রতিক্রিয়া পাওয়া যায়নি। তার প্রতিক্রিয়াহীন শরীরের সামনে অফিসারদের হাসতে দেখা যেত। ডিওআই বলেছে যে কর্মকর্তারা ভেবেছিলেন পোলানকো ঘুমাচ্ছে এবং তার সঙ্গে হাসির কোন সম্পর্ক ছিল না। পোলানকো পরিবারের অ্যাটর্নি ডেভিড শ্যানিস ভুল মৃত্যুর দাবী করে একটি মামলা করেছিলেন। পোলানকোর মৃত্যুতে নগদ জামিন নিষিদ্ধকরণ এবং বিচারের পূর্বে আটক সম্পর্কে বিতর্ক পুনরায় শুরু হয়েছিল। পোলানকোর বোন মেলানিয়া ব্রাউন এবং আরও অনেকে পোলানকোর মৃত্যুর পর নিউইয়র্ক সিটিতে নির্জন কারাবাস নিষিদ্ধ করার আহ্বান জানান। পোলানকো ২০১৯ সালে দশম মৃত কৃষ্ণাঙ্গ রূপান্তরকামী মহিলা ছিলেন।
মৃত্যু
পোলানকোকে ২০১৯ সালের এপ্রিল মাসে মন্দ আচরণের অভিযোগে গ্রেপ্তার করা হয়েছিল এবং ২০১৭ সালের মাদক ও যৌন কাজের অভিযোগের জন্য ৫০০ ডলার জামিন করা হয়েছিল। জামিনের অর্থ দেবার সামর্থ্য না থাকায় পোলানকোকে কারাগারে পাঠানো হয়েছিল।
রোম্যান্স উপন্যাস
কল্পবিজ্ঞান রোম্যান্স
কল্পবিজ্ঞান রোম্যান্স এমনই একটি কাহিনিধারা যা রোম্যান্সের পাশাপাশি কল্পবিজ্ঞান কাহিনি হিসেবেও অভিহিত হতে পারে।
সময়-পর্যটনমূলক রোম্যান্স
ধ্রুপদী “জলের বাইরে মাছ” ধাঁচের গল্পগুলির একটি পাঠ হল সময়-পর্যটনমূলক রোম্যান্স। এই ধরনের গল্পে বেশিরভাগ ক্ষেত্রেই দেখা যায়, নায়িকা একালের মেয়ে এবং সে অতীতকালে ভ্রমণ করছে নায়কের সঙ্গে মিলিত হওয়ার জন্য। খুব অল্প ক্ষেত্রে দেখা যায়, অতীতবাসী নায়ক সময় ভ্রমণ করে ভবিষ্যতের উদ্দেশ্যে যাত্রা করছে নায়িকার সঙ্গে মিলিত হওয়ার জন্য। একটি সফল সময়-পর্যটনমূলক রোম্যান্স লিখতে গেলে চরিত্রগুলিকে দিয়ে তাদের অভিজ্ঞতা অনুসারে যৌক্তিক প্রতিক্রিয়া ব্যক্ত করাতে হবে। যে জগতে চরিত্রগুলি বাস করে এবং যে জগতে তারা যাত্রা করছে সেই দুই জগতের রূপগত ও বৌদ্ধিক পার্থক্যগুলি পর্যবেক্ষণ করতে হবে। কোনো কোনো ঔপন্যাসিক এই ধরনের উপন্যাসের শেষে দেখান যে চরিত্রগুলি বিভিন্ন সময়কালে বন্দী হয়ে পড়েছে ও তারা মিলিত হতে পারছে না। এই ধরনের সমাপ্তি পাঠকদের অসন্তোষের কারণ হয়।
বিকাশলাভ
১৯১১ সালে ঐতিহাসিক রোম্যান্সের আবির্ভাব ঘটে। এই সময় জর্জেট হেয়ের ইংলিশ রিজেন্সির (১৮১১ – ১৮২০) প্রেক্ষাপটে উপন্যাস লিখতে শুরু করেন। উল্লেখ্য, এই সময়ে যুবরাজ রিজেন্ট তার অসুস্থ পিতা তৃতীয় জর্জের হয়ে রাজত্ব চালাচ্ছিলেন। হেয়ের অস্টিনের উপন্যাস থেকে অনুপ্রাণিত হন। অস্টিনও রিজেন্সির সময়কালে উপন্যাস লিখেছিলেন। কিন্তু যেহেতু তিনি তার নিজের সময়কালের সমাজ ও জীবনকেই সাহিত্যে প্রতিফলিত করেছিলেন, সেই হেতু তার রচনা সমসাময়িক রোম্যান্স হিসেবে গণ্য হত। তার হেয়ের যেহেতু তার সময়ের একশো বছর আগে তার কাহিনিকে নিয়ে ফেলেছিলেন, সেই হেতু পাঠকদের সুবিধার্থে তাকে অনেক বেশি বিস্তারিত বর্ণনা সংযোজিত করতে হত। এই পটভূমিটি হেয়ের কাহিনিবিন্যাসের অঙ্গ হিসেবেই স্থাপন করতেন, যা সেই সময়ের উপন্যাসে প্রচলিত ছিল না। তার চরিত্রগুলি কতকটা আধুনিক ভাবাপন্ন হত এবং সনাতন ধাঁচের চরিত্রদের দেখা যেত প্রেমের জন্য বিয়ে করতে চাওয়ার নায়িকার যে বাসনা তাকে পাগলামি বলে অভিহিত করতে। হেয়ের ছিলেন বহুপ্রসূ লেখিকা। ১৯৭৪ সালে মৃত্যুর আগে পর্যন্ত বছরে একটি অথবা দুটি ঐতিহাসিক উপন্যাস লিখে গেছেন তিনি।
ক্যাটেগরি রোম্যান্সের উত্থান
১৯৩০-এর দশকে মিলস অ্যান্ড বুন হার্ডব্যাক রোম্যান্স উপন্যাস ছাপতে শুরু করে। সপ্তাহে দুই-পেনি লাইব্রেরিগুলির মাধ্যমে এই বই ব্রিক্রি হতে থাকে। বাদামি রঙের মলাটের জন্য বইগুলিকে “বুকস ইন ব্রাউন” বা “বাদামি বই” বলে অভিহিত করা হত। ১৯৫০-এর দশকে সমগ্র যুক্তরাজ্য জুড়ে কোম্পানি বইগুলি সংবাদপত্রবিক্রেতাদের মাধ্যমে বিক্রি করতে থাকে।
আধুনিক রোম্যান্সের জন্ম
এই ধরনের নতুন ঐতিহাসিক রোম্যান্সে নায়িকারা ছিলেন স্বাধীন ও দৃঢ়চেতা। এদের নায়কেরা অনেক সময়েই হতেন সেই ধরনের পুরুষ যারা ভালবাসতে জানেন ও অনুভূতিপ্রবণ। এটি সমসাময়িক রীতির লঙ্ঘন বলে গণিত হত। প্রচলিত রীতিতে দেখা যেত দুর্বল মেয়েরা বদরাগী আলফা পুরুষদের প্রেমে পড়ছে। প্লটে এই নায়িকাদের ভূমিকা মুখ্য হলেও “নায়কের সঙ্গে সম্পর্কের ক্ষেত্রে এরা ছিল গৌণ”। সমগ্র উপন্যাসধারায় দেখা যেত নায়িকাদের বয়স ষোলো থেকে একুশের মধ্যে ও নায়কের বয়স তিরিশের কাছাকাছি। মেয়েরা ছিল কুমারী, যদিও পুরুষেরা কৌমার্যের ধার ধরত না। আর যুগলের দুই জনই হত সুদর্শন।
আন্তর্জাতিক বাজার
হার্লেকুইন প্রতি সেকেন্ডে চারটে বই বিক্রি করে, যার অর্ধেকই বিক্রি হয় আন্তর্জাতিক বাজারে। লেখক হিথার গ্রাহাম পজেসার এর কারণ হিসেবে বলেছেন, “আবেগ খুব শীঘ্র অনূদিত হয়।” যুক্তরাজ্যে প্রতি বছর বিক্রিত সামগ্রিক কথাসাহিত্যের ২০ শতাংশেরও বেশি রোম্যান্স। যদিও রোম্যান্স উপন্যাস প্রায় ৯০টি ভাষায় অনূদিত হয়, তথাপি এই ধারায় বেশিরভাগ লেখকই যুক্তরাজ্য, মার্কিন যুক্তরাষ্ট্র, কানাডা ও অল্পক্ষেত্রে অস্ট্রেলিয়ার নাগরিক। এমনকি ফ্রান্সে, যেখানে বছরে ১২ মিলিয়ন রোম্যান্স উপন্যাস বিক্রি হয়, সেখানেও বিক্রিত সব বইই অনূদিত গ্রন্থ। এর ফলে উপন্যাসে একটি অ্যাংলো-স্যাক্সন মানসিকতা প্রকট হয়ে পড়ে। যার ফলে ইউরোপীয় বাজারে এই বইগুলির সাফল্য মাঝে মাঝে ব্যাহত হয়। ইতালি, যে দেশ সিঙ্গল টাইটেল মুদ্রক রেড ড্রেস ইঙ্ক প্রকাশিত চিক লিটের সবচেয়ে শক্তিশালী বৈদেশিক বাজার, সে দেশেও কাউবয়দের নিয়ে লেখা গল্প খুব একটা বিক্রি হয় না; কারণ সেই ধরনের গল্প তাদের সংস্কৃতির সঙ্গে মানানসই নয়। অতিলৌকিক রোম্যান্স আবার পোল্যান্ড বা রাশিয়ার মতো দেশে জনপ্রিয় নয়, সেখানে বেশি চলে ঐতিহাসিক রোম্যান্স। অনুপ্রেরণামূলক রোম্যান্স ইউরোপে চলে না। কিন্তু সেখানে শিশুদের সম্পর্কে লেখা রোম্যান্স বেশ জনপ্রিয়। জার্মানিতে কোনো কোনো প্রকাশন সংস্থা তাদের রোম্যান্স লেখকদের স্বনামে লিখতে দেন না। তারা মনে করেন, লেখকের একটি অ্যাংলো-আমেরিকান ছদ্মনাম না থাকলে উপন্যাস বাজারে কাটবে না। জার্মান পাঠকরা ইরোটিক রোম্যান্স বেশি পছন্দ করেন। তাই কোনো কোনো শীর্ণকায় ইংরেজি রোম্যান্সের জার্মান অনুবাদ বাড়তি প্রেমের দৃশ্য দিয়ে বড় করে তোলা হয়। আবার উল্টোটিও দেখা যায়। কোনো কোনো জার্মান অনুবাদক প্রেমের দৃশ্য সেন্সর করে লেখেন। ২০০০ সালে অস্ট্রেলিয়ায় রোম্যান্স উপন্যাসের বিক্রি পূর্ববর্তী বছরের থেকে ২৮% বৃদ্ধি পায়। ১৯৯৯ থেকে ২০০৪ সালের মধ্যে নতুন প্রকাশিত বইয়ের ক্ষেত্রে বিক্রি বৃদ্ধি পায় ৪০-৫০%। হার্লেকুইন প্রতিবছর ২০,০০০ স্বেচ্ছাপ্রেরিত পাণ্ডুলিপি পেয়ে থাকেন।
অ্যামাইটোসিস
অ্যামাইটোসিস কোষ বিভাজন নিয়ে খুব বেশি গবেষণা হয়নি। তাই অনেকে মনে করেন যে এই কোষ বিভাজন প্রক্রিয়া বাস্তবে নেই। কিন্তু এটা এখনই বলে দেয়ার সুযোগ নেই। কেননা ক্যান্সারের বিরুদ্ধে লড়াইয়ে আমরা এখনও জয়ী হতে পারিনি। আর ক্যান্সার চিকিৎসায়ও এই বিভাজন প্রক্রিয়া নতুন তথ্য প্রদান করতে পারে। কিছু গবেষণায় এমন তথ্যও উঠে এসেছে যে ইঁদুরের ভ্রূণে ভাইরাসের আক্রমণের ফলে অ্যামাইটোসিস বিভাজন ঘটে ভ্রূণ নষ্ট হয়ে গিয়েছে। তাই চিকিৎসাবিজ্ঞানে আরো এগিয়ে যেতে হলে অ্যামাইটোসিস কোষ বিভাজন সম্পর্কে আমাদের আরো জানতে হবে।
নাসির কিলিজ আরসালান
সিংহাসন
১২১৯ সালে মানসুর হামার নেতৃস্থানীয় ব্যক্তিদের একত্রিত করেন এবং সুলতান কামিলকে সাহায্য করার জন্য মুযাফফরকে মিশরে পাঠানোর আগে, তাঁর বড় ছেলে মুযাফফর মাহমুদকে তাঁর উত্তরাধিকারী হিসাবে আনুগত্যের শপথ করেন। কিছু সময় পরে তিনি তার দ্বিতীয় পুত্র নাসির কিলিজ আর্সলানকে ফিলিস্তিনে মুয়াযযামের যুদ্ধাভিযানে তার সাথে যোগ দিতে পাঠান। যাইহোক, তিনি মৃত্যুবরণ করলে কিছু নেতৃস্থানীয় আমির তার ভাইয়ের জায়গায় সিংহাসন দখল করার জন্য নাসিরকে হামাতে ফেরত আমন্ত্রণ জানানোর সিদ্ধান্ত নেন, এই আশায় যে তারা তার নামমাত্র শাসনের অধীনে প্রকৃত নিয়ন্ত্রণ প্রয়োগ করতে সক্ষম হবেন। মানসুর ১২২১ সালের জানুয়ারীতে মারা যান (জিলকদ ৬১৭) এবং নাসির যথাযথভাবে নিজেকে হামাতে শাসক হিসাবে প্রতিষ্ঠিত করেন। তিনি তার পিতার মৃত্যুর সময় দামেস্কের আমির মুয়াযযামের সাথে অভিযান চালাচ্ছিলেন এবং মুয়াযযাম তাকে হামাতে ফিরে যাওয়ার অনুমতি দেন এই শর্তের সাথে যে, তিনি শহর নিয়ন্ত্রণ করার পরে চল্লিশ হাজার দিরহাম প্রদান করবেন।